Poésies de Marie de France (Roquefort)/Fable XXVII
# Poésies de Marie de France (Roquefort)/Fable XXVII

### FABLE XXVII.

Culuns demandèrent Seignur, A Rei choisirent un Ostur, Pur ce ke meins mauz lor fesist E vers autres les garandist. Mès qant il ot la Sengnourie, E tuit furent en sa baillie, Ni ot un seul qui l’aproismast K’il ne l’uccist è devourast. Pur ce palla un des Colluns, Si apela ses compeignuns ;10 Grant folie, fet-il, féismes

Qant l’Ostoir à Roi choisisismes. Qui nus ocist de jur en jur ; Mix nus venist que sanz Seingnur Fussiens tuz tant, qu’aveir cestui, Ainz nus gardiiens nus de lui, Ne dutions riens fors son agait ; Puis ke nus l’awomes atrait A il tut fait apertement, Ce ke ainz fist céléement.20

Ceste essample dist à plusurs Qui coississent les maus Segnurs ;

De grant folie s’entremetent Qui en subjectiun se metent, A crueus hume et à felun Kar jà n’en auront se mal nun

* ↑ Phædr, lib. I, f. xxxi. Columbæ et Milvus. Rom. Nil., lib. II, fab. xix, idem. Anon. Nil, fab. xxii.
* ↑ Les pigeons.
* ↑ L’autour, grand oiseau de proie, sorte de grand épervier propre à la chasse au voI, astur,
* ↑ En sa puissance, en sa juridiction.
* ↑ Approchât, d’approximare.
* ↑ Mieux vaudroit que nous fussions encore sans seigneur que d’avoir celui-ci.
* ↑ Nous n’avions qu’à nous garantir des embûches qu’il pouvoit nous tendre.
* ↑ Attiré, accueilli.
* ↑ Ouvertement, sans détour, apertè.
* ↑ En cachette, secrètement, celatim. Variantes.
* ↑ Ils n’en peuvent attendre qu’une condition malheureuse.
* ↑ Qant nous à roi l’ostor choisimes. ﻿Autre version. Qant de l’Ostoir no roy fesismes.
* ↑ Ainz nous gardienz moult bien de lui Nos ne doutiens fors son agait.
* ↑ Jà n’i auront se honte non.
